
Došla nam je obavijest, da ispit za ovlasti
moraš položiti inače se društvo može ugasiti. 
Takvo stanje mario odma provjerio 
i na ispit dvojicu on je prijavio.
Da na ispit može se otiti
morali smo i u školu iti.
Učili smo, učili, od srede do petka,
al se nismo makli dalje od početka.
Matematika, dosta teška bila,
velike probleme nama je stvorila.
Na ispit u Zagreb treba se otiti,
bez Maria ništa nije moglo biti.
Do Zagreba sedam sati mi smo putovali,
u svakoj birtiji ama baš smo stali.
Kad u Zagreb stigli smo mi tada,
na policijskoj akademiji dočeka nas baš cela brigada.
Jer Mario tamo predavati znade,
o oružju uči mlade policijske nade.
U apartmanu noć smo provodili
i za ispit dugo još učili.
Kad umorni već smo jako bili,
na počinak mi smo se spremili.
Tad Mario hrkati je stao,
apartman se celi zatresao.
Oka nisam mogao sklopiti,
a na ispit trebalo je iti. 
Kad ujutro, oko šestog sata,
pokucali dežurni na vrata.
Na doručak trebalo bi iti,
mogla bi se menza zatvoriti.
Za doručak tri hrenovke bile,
al Maria nisu zasitile.
Da na ispit mogao bi iti,
Deset hrenovki mora pospremiti.
U vatrogasnoj školi, taj ispit je bio,
iz cele Hrvatske narod se skupio. 
Ne znaš koje društvo bolja kola ima,
uniforme nove su na njima.
A ja i Mario, sirotinja prava,
na dugačke veste, majice kratkih rukava.
Majice su plave bile,
s natpisom na leđima naše selo predstavile.
Ispit iz matematike krenuo je tada,
dva sata treba da se on savlada.
Ako matematiku nisi položio,
ne možeš izaći na usmeni dio.
Od trideset kandidata, koliko je bilo,
petnaestero matematiku nije položilo.
Na usmenom dijelu zanimljivo bilo,
sad slušajte šta se tamo zbilo.
Iz vatrogasne taktike profesorica upita me tada 
s kakvom opremom raspolaže vaše društvo sada.
Spremište je od pečene cigle,
na vratima katanci i rigle.
A unutri cisterna je iz sedamdestdevete
sa opremom baš za sve uvjete.
Malo curi pa smo joj drvenu štuflu mi zabili
da do požara vodu ne bi izgubila.
Nemojte se kolega, vi sa mnom igrati,
čekaju na ispit drugi kandidati. 
Dobro pa je Mario sa mnom tamo bio
pa je moje riječi odma potvrdio.
Drugi profesor sada mene pita
ako je zima i na požar vi morate iti 
za koliko vremena možete kreniti.
Vatrogasci brzo odma će svi doći,
ali traktor, on baš neće moći.
Što će traktor ako kuća gori,
auto cisterna treba, on sad meni zbori.
Sad ja njemu moram pojasniti
da za našu cisternu traktor mora biti.
I da traktor po zimi neće upaliti
da se mora topla voda natočiti.
Profesor u čudu ne može svatiti
što mu želim ja sad objasniti.
Kad ste konačno sve to obavili,
jeste barem požar ugasili.
Dok smo sve to obavili,
valpovčani požar ugasili.
Snalažljivi ste, divaniti znate
i prošli se, među bolje kandidate.
Obojica ispit, mi smo položili,
i na ručak sad se uputili.
Fratar Tomo nas je ugostio
i po crkvi svuda nas vodio.
Na ksaveru naš je ručak bio 
apostolski nunci nas je pozdravio.
Ova pjesma je ustvari zahvala mom zapovjedniku 
koji mi je omogućio ovakvu priliku.
Jer na ispit bez njega ja ne bi išao,
niti Zagreb tako obišao.
Ko po svom bostanu tamo me vodio
sve kako bi Zagreb lepo predstavio.
Zapovjedniče Mario od srca ti hvala,
što si svoje vrijeme na mene trošio
da bi ja ispit s tobom položio.

